# அக்டோபர் 22



## நிகழ்வுகள்
- 362 &ndash; அந்தியோக்கியா அருகில் அமைந்திருந்த அப்போலோவின் ஆலயம் தீக்கிரையானது.
- 794 &ndash; பேரரசர் கன்மு சப்பானியத் தலைநகரை எய்யன்கியோவுக்கு (தற்போது கியோத்தோ) மாற்றினார்.
- 1383 &ndash; போர்த்துக்கல் மன்னன் முதலாம் பேர்டினண்டு ஆண் வாரிசு அற்ற நிலையில் இறந்ததை அடுத்து நாட்டில் உள்நாட்டுப் போர் ஆரம்பமானது.
- 1633 &ndash; டச்சு கிழக்கிந்தியக் கம்பனியுடன் மிங் படை சீனாவின் தெற்கு பூஜியன் கடலில் போரில் ஈடுபட்டு பெரும் வெற்றி பெற்றது.
- 1707 &ndash; சில்லி கடற்படைப் பேரழிவு: பிரித்தானியாவின் நான்கு அரச கடற்படை கப்பல்கள் கடல்வழிநடத்துதலின் தவறால் சில்லி தீவுகளில் மூழ்கியதில் ஆயிரக்கணக்கான கடற்படையினர் உயிரிழந்தனர். இதன் காரணமாக முதலாவது நெடுங்கோட்டுச் சட்டம் 1714 இல் அறிமுகப்படுத்தப்பட்டது.
- 1784 &ndash; உருசியா அலாஸ்காவில் கோடியாக் தீவில் குடியேற்றத்தை அமைத்தது.
- 1797 &ndash; பதிவு செய்யப்பட்ட முதலாவது வான்குடைப் பாய்ச்சல் அந்திரே-சாக் கர்னெரின் என்பவரால் பாரிசு நகருக்கு 3200 அடி மேலாக நிகழ்த்தப்பட்டது.
- 1844 &ndash; பாரிய எதிர்பார்ப்பு: வில்லியம் மில்லரின் படிப்பினைகளைப் பின்பற்றிய மில்லரிய கிறித்தவர்கள் இயேசுவின் இரண்டாம் வருகையும் உலக முடிவையும் எதிர்பார்த்திருந்தனர். அடுத்த நாள் பெரும் ஏமாற்ற நாளாக அறிவிக்கப்பட்டது.
- 1859 &ndash; எசுப்பானியா மொரோக்கோ மீது போர் தொடுத்தது.
- 1877 &ndash; இசுக்காட்லாந்தில் இடம்பெற்ற பிளான்டையர் சுரங்க விபத்தில், 207 சுரங்கத் தொழிலாளர்கள் இறந்தனர்.
- 1878 &ndash; செயற்கை ஒளிக்கு கீழ் முதலாவது ரக்பி போட்டி இங்கிலாந்தின் சால்போட் நகரில் நடைபெற்றது.
- 1879 &ndash; தாமசு ஆல்வா எடிசன் தனது முதலாவது தொழில் ரீதியான மின் வெள்ளொளிர் விளக்கைப் பரிசோதித்தார். இது 13½ மணி நேரம் எரிந்தது.
- 1927 &ndash; நிக்கோலா தெஸ்லா ஒரு முனை மின்சாரம் உட்பட 6 புதிய கண்டுபிடிப்புகளை அறிவித்தார்.
- 1941 &ndash; இரண்டாம் உலகப் போர்: பிரெஞ்சு எதிர்ப்புக் குழுவின் உறுப்பினர் கை மோக்கே மற்றும் 29 பணயக்கைதிகள் நாட்சி செருமனிப் படைகளால் சுட்டுக் கொல்லப்பட்டனர்.
- 1943 &ndash; இரண்டாம் உலகப் போர்: செருமனி மீது பிரித்தானிய அரச வான்படையினரின் இரண்டாவது நெருப்புப்புயல் தாக்குதலின் போது, காசெல் நகரில் 10,000 பேர் கொல்லப்பட்டனர், 150,000 பேர் வீடுகளை இழந்தனர்.
- 1947 &ndash; காஷ்மீர் பிரச்சினை தொடங்கியது.
- 1957 &ndash; வியட்நாம் போர்: ஐக்கிய அமெரிக்காவின் முதல் போர்ச் சாவு இடம்பெற்றது.
- 1962 &ndash; கியூபா ஏவுகணை நெருக்கடி: கியூபாவில் சோவியத் அணுக்கரு ஆயுதங்கள் இருப்பதைத் தமது விமானப் படையினர் கண்டறித்துள்ளதாக அமெரிக்கத் தலைவர் ஜான் எஃப். கென்னடி அறிவித்தார்.
- 1964 &ndash; பல்கட்சிக் குழு கனடாவின் கொடிக்கான வடிவமைப்பை முடிவு செய்தது.
- 1964 &ndash; பிரெஞ்சு எழுத்தாளர் இழான் பவுல் சார்த்ரவுக்கு அமைதிக்கான நோபல் பரிசு அறிவிக்கப்பட்டது, எனினும் அவர் அதனைப் பெற்றுக் கொள்ள மறுத்து விட்டார்.
- 1965 &ndash; இந்தியா-பாக்கித்தான் இடையான இரண்டாம் காஷ்மீர் போர் முடிவுக்கு வந்தது.
- 1966 &ndash; சோவியத் ஒன்றியம் லூனா 12 விண்கலத்தை சந்திரனை நோக்கி ஏவியது.
- 1968 &ndash; நாசாவின் அப்பல்லோ 7 விண்கலம் பூமியை 163 தடவைகள் சுற்றிய பின்னர் அட்லாண்டிக் கடலில் பாதுகாப்பாக இறங்கியது.
- 1970 &ndash; துங்கு அப்துல் ரகுமான் மலேசியாவின் பிரதமர் பதவியில் இருந்து விலகினார்.
- 1972 &ndash; வியட்நாம் போர்: ஓ சி மின் நகரில் என்றி கிசிஞ்சரும் தென் வியட்நாமியத் தலைவர் நியூவென் வான் தீயுவும் போர் நிறுத்தம் தொடர்பாக சந்தித்து உரையாடினர்.
- 1975 &ndash; சோவியத்தின் ஆளில்லா விண்கலம் வெனேரா 9 வெள்ளிக் கோள் மீது தரையிறங்கியது.
- 1978 &ndash; இரண்டாம் அருள் சின்னப்பர் திருத்தந்தையாக பதவியேற்றார்.
- 1987 &ndash; ஈழப்போர்: யாழ்ப்பாணம் அராலித் துறையில் இந்திய அமைதிப் படையின் உலங்குவானூர்தி தாக்கியதில் பல பயணிகள் கொல்லப்பட்டனர்.
- 1999 &ndash; இரண்டாம் உலகப் போர்க் காலத்தில் பிரான்சில் பணியாற்றிய மோரிசு பேப்போன் என்ற இராணுவ அதிகாரிக்கு மானுடத்துக்கு எதிரான குற்றங்களுக்காக சிறைத்தண்டனை விதிக்கப்பட்டது..
- 2001 &ndash; பிஎஸ்எல்வி சி-மூன்று விண்கலத்தை இந்தியா வெற்றிகரமாக விண்ணில் செலுத்தியது.
- 2007 &ndash; எல்லாளன் நடவடிக்கை: இலங்கையின் அனுராதபுரம் இலங்கை வான்படைத் தளம் மீது விடுதலைப் புலிகளின் கரும்புலிகள் நடத்திய தாக்குதலில் கரும்புலிகள் 20 பேரும், இலங்கை படையினர் 14 பேரும் கொல்லப்பட்டு பல வானூர்திகள் அழிக்கப்பட்டன.
- 2008 &ndash; இந்தியா சந்திரனை நோக்கிய சந்திரயான்-1 என்ற முதலாவது ஆளில்லா விண்கலத்தை ஏவியது.
- 2013 &ndash; ஆத்திரேலியத் தலைநகர ஆட்புலம் ஒருபால் திருமணத்தை அங்கீகரித்தது.

## பிறப்புகள்

- 1511 &ndash; எராசுமசு இரீன்கோல்டு, செருமானிய வானியலாளர், கணிதவியலாளர் (இ. 1553)
- 1811 &ndash; பிரான்சு லிசித்து, அங்கேரிய இசைக்கலைஞர் (இ. 1886)
- 1844 &ndash; சாரா பேர்ண்ஹார்ட், பிரான்சிய நடிகை (இ. 1923)
- 1870 &ndash; செ. இராசநாயகம், ஈழத்து வரலாற்றாளர், எழுத்தாளர் (இ. 1940)
- 1881 &ndash; கிளிண்டன் ஜோசப் டேவிசன், நோபல் பரிசு பெற்ற அமெரிக்க இயற்பியலாளர் (இ. 1958)
- 1887 &ndash; ஜான் ரீட், அமெரிக்க ஊடகவியலாளர், கவிஞர் (இ. 1920)
- 1900 &ndash; அஷ்பகுல்லா கான், இந்திய விடுதலைப் போராளி (இ. 1927)
- 1902 &ndash; டபிள்யூ. தகநாயக்க, இலங்கைப் பிரதமர், அரசியல்வாதி (இ. 1997)
- 1905 &ndash; கார்ல் குதே யான்சுகி, அமெரிக்க இயற்பியலாளர், கதிர்வீச்சுப் பொறியியலாளர் (இ. 1950)
- 1907 &ndash; எஸ். டீ. சௌலா, இந்திய-அமெரிக்கக் கணிதவியலாளர் (பி. 1995)
- 1919 &ndash; எச். வேங்கடராமன், தமிழகத் தமிழறிஞர், பதிப்பாளர் (இ. 1991)
- 1919 &ndash; டோரிஸ் லெசிங், நோபல் பரிசு பெற்ற பிரித்தானிய எழுத்தாளர் (இ. 2013)
- 1922 &ndash; ஆ. துரையரசன், தமிழக அரசியல்வாதி (இ. 1988)
- 1936 &ndash; நிவ்விலி அலெக்சாண்டர், தென்னாப்பிரிக்க விடுதலைப் போராட்ட வீரர்
- 1938 &ndash; கா. இந்திரபாலா, இலங்கை வரலாற்றாளர், கல்வியாளர்
- 1948 &ndash; திருவாளப்புத்தூர் டி. ஏ. கலியமூர்த்தி, தமிழகத் தவில் கலைஞர் (இ. 2020)
- 1946 &ndash; தீபக் சோப்ரா, இந்திய-அமெரிக்க மருத்துவர், எழுத்தாளர்
- 1967 &ndash; கார்லோசு மென்சியா, ஒந்துராசு-அமெரிக்க நடிகர்
- 1988 &ndash; பரினீதி சோப்ரா, இந்திய நடிகை

## இறப்புகள்
- 1864 &ndash; மிரோன் வின்சுலோ, தமிழ் ஆங்கில விரிவான அகராதியைத் தொகுத்த அமெரிக்க மதப்பரப்புனர் (பி. 1789)
- 1906 &ndash; பால் செசான், பிரான்சிய ஓவியர் (பி. 1839)
- 1918 &ndash; திமித்ரி துபியாகோ, உருசிய வானியலாளர் (பி. 1849)
- 1925 &ndash; அ. மாதவையா, தமிழக புதின எழுத்தாளர், பத்திரிகையாசிரியர் (பி.1872)
- 1964 &ndash; கவாஜா நசிமுத்தீன், பாக்கித்தானின் 2வது பிரதமர் (பி. 1894)
- 1975 &ndash; அர்னால்ட் ஜோசப் டாயின்பீ, பிரித்தானிய நூலாசிரியர், வரலாற்றாசிரியர் (பி. 1889)
- 1986 &ndash; ஆல்பர்ட் செண்ட்-ஜியார்ஜி, நோபல் பரிசு பெற்ற அங்கேரிய-அமெரிக்க மருத்துவர் (பி. 1893)
- 1990 &ndash; லூயி அல்தூசர், அல்சீரிய-பிரான்சிய மெய்யியலாளர் (பி. 1918)
- 2011 &ndash; சொ. கருப்பசாமி, தமிழக அரசியல்வாதி, முன்னாள் அமைச்சர் (பி. 1955)

## சிறப்பு நாள்
- இரண்டாம் அருள் சின்னப்பர் விழா
- பன்னாட்டு திக்குவாய் விழிப்புணர்வு நாள்